Nijolė Dirginčienė

Nijolė Dirginčienė–Ubartaitė (g. 1957 m. rugsėjo 12 d. Šilutėje) – pedagogė, Lietuvos politinė veikėja.

 Biografija 

1975 m. baigė Šilutės 3–ąją vidurinę mokyklą, 1976–1981 m. studijavo Vilniaus pedagoginiame institute. 1997–1998 m. studijavo Vilniaus universiteto Filosofijos fakultete, 2007 m. baigė Kauno technologijos universiteto vadybos ir verslo administravimo magistrantūrą.Nijolė Dirginčienė . Kas yra kas Lietuvoje 2018. Nuoroda tikrinta 2021-08-18.

1975–1976 m. Kivylių aštuonmetės mokyklos, 1981–1983 m. Birštono vidurinės mokyklos mokytoja, 1983–1985 m. Birštono pionierių namų metodininkė. 1985–1990 m. Birštono liaudies deputatų tarybos Vykdomojo komiteto atsakingoji sekretorė, pirmininko pavaduotoja.

1991–2000 m. Valstybinio socialinio draudimo fondo valdybos Birštono skyriaus vedėja, 2000–2005 m. Socialinio draudimo mokymo ir tyrimo centro Birštono filialo vedėja. 2005–2007 m. Birštono savivaldybės administracijos direktorė. 2007–2008 m. UAB „Kamintos investicija“ investicijų direktorė. 2007 m. ir nuo 2008 m. Birštono savivaldybės merė.

Nuo 1990 m. Lietuvos socialdemokratų partijos Birštono skyriaus narė, nuo 2003 m. skyriaus pirmininko pavaduotoja, nuo 2008 m. skyriaus pirmininkė. Lietuvos socialdemokračių moterų sąjungos Birštono klubo pirmininkė, Kauno apskrities koordinatorė.2008 m. Lietuvos Respublikos Seimo rinkimai – Lietuvos socialdemokratų partija – Iškelti kandidatai  Nuo 2021 m. Socialdemokratų partijos pirmininko pavaduotoja.„Tarp socialdemokratų pirmininkės pavaduotojų – ir du Dzūkijos merai“. Dzūkijos veidas. Nuoroda tikrinta 2021-08-18.

1985–1990 m. 1990–1995 m. Birštono tarybos deputatė, 1995–2023 m. Birštono savivaldybės tarybos narė.2011 m. Lietuvos savivaldybių tarybų rinkimai 

Sutuoktinis Jonas Dirginčius, g. 1956 m., sūnūs Tadas, g. 1979 m. ir Justas, g. 1984 m.

 Šaltiniai 

Kategorija:Lietuvos pedagogai
Kategorija:Birštono merai
Kategorija:Lietuvos socialinio draudimo darbuotojai